 Sediile mai multor publicaţii media din Fâşia Gaza, distruse de rachetele lansate de Israel.
Armata israeliană a distrus un imobil cu înălţimea de 12 etaje din oraşul Gaza în care erau sediile unor companii media. În clădire erau redacţiile locale ale unor companii media, inclusiv al agenţiei Associated Press şi al postului de televiziune Al Jazeera. Serviciile secrete israeliene susţin că în imobil erau centre cibernetice şi de comunicaţii ale organizaţiei islamiste Hamas.
 Reacţia CEO-ului şi preşedintelui AP, Gary Pruitt, după atacul armatei israeliene:"Suntem şocaţi şi îngroziţi că armata israeliană a vizat şi a distrus clădirea care găzduieşte biroul AP şi alte organizaţii media din Fâşia Gaza. Ştiau locaţia noastră şi că acolo erau jurnalişti. Am primit un avertisment că va fi lovită clădirea. Aşteptăm informaţii de la guvernul israelian şi comunicăm cu Departamentul de Stat SUA pentru a încerca să aflăm mai multe informaţii".ŞTIREA INIŢIALĂ Armata israeliană a distrus, sâmbătă, un imobil cu înălţimea de 12 etaje din oraşul Gaza în care erau sediile unor companii media, inclusiv al agenţiei Associated Press şi al postului de televiziune Al Jazeera, afirmă surse locale.Turnul Al-Jalaa din oraşul Gaza s-a prăbuşit în urma unui atac cu rachete lansat de avioane militare israeliene.În clădire erau redacţiile locale ale unor companii media, inclusiv al agenţiei Associated Press şi al postului de televiziune Al Jazeera.Înaintea atacului, armata israeliană a transmis mai multe mesaje de avertisment, pentru a permite evacuarea clădirii. Nu există informaţii despre eventuale victime ale atacului.Serviciile secrete israeliene susţin că în imobil erau centre cibernetice şi de comunicaţii ale organizaţiei islamiste Hamas.Imediat după atac, filiala militară a organizaţiei islamiste Hamas a avertizat că va ataca oraşul Tel Aviv şi zone din centrul Israelului. "După bombardarea unui turn civil din Gaza, locuitorii din Tel Aviv şi din centrul Israelului trebuie să se pregătească", a declarat Abu Obeida, purtătorul de cuvânt al Brigăzilor Ezzedin Al-Qassam.Confruntările militare între armata israeliană şi grupurile islamiste din Fâşia Gaza continuă, bilanţul victimelor ajungând la cel puţin 139 de morţi şi aproximativ 1.000 de răniţi pe teritoriul palestinian, în timp ce în Israel sunt cel puţin zece morţi şi peste 570 de răniţi.